“GTG” ร่วม “ม.ราชภัฏเชียงราย” เพาะ – วิจัย พันธุ์กัญชงพิเศษ
“โกลเด้น ไทรแองเกิ้ล กรุ๊ป” จับมือ “ม.ราชภัฏเชียงราย”เพาะพันธุ์–วิจัยเป็นแม่พันธุ์กัญชงพิเศษ ถูกกฎหมายใช้เวลา 2 ปีได้ “RAKSA” พร้อมเป็นกัญชงพันธุ์แรกและพันธุ์เดียวในเอเชียที่มีปริมาณ THC (สารที่ส่งผลให้เกิดอาการมึนเมา) ต่ำกว่า 1%
5 ส.ค. 2564

นายกฤษณ์ ธีรเกาศัลย์ กรรมการผู้จัดการ บริษัท โกลเด้น ไทรแองเกิ้ล กรุ๊ป จำกัด หรือ GTG เปิดเผยว่า ปัจจุบันธุรกิจกัญชง-กัญชาในประเทศไทยได้รับความสนใจอย่างมาก มีการนำเข้าเมล็ดพันธุ์ต่างๆเพื่อมาเพาะปลูกในประเทศ ซึ่ง GTG ไม่หยุดอยู่เพียงแค่นั้น แต่ร่วมมือกับมหาวิทยาลัยราชภัฏเชียงราย (CRRU) ในการเพาะพันธุ์และวิจัยอย่างถูกกฎหมาย ใช้เวลา 2 ปี ได้เป็น Raksa (รักษา) เป็นแม่พันธุ์กัญชงพิเศษ ที่ผ่านการวิจัยเพื่อควบคุมคุณภาพน้ำ สารอาหาร และอากาศ จนสามารถพัฒนาแม่พันธุ์ที่มีสาร CBD (สารที่มีประโยชน์ทางการแพทย์สูง) เฉลี่ยทั้งต้นสูงถึง 15.80% นับว่าสูงเป็นอันดับต้นๆ ของโลกซึ่งมักมีค่าเฉลี่ยอยู่ที่ 10%
อีกทั้งยังเป็นกัญชงพันธุ์แรกและพันธุ์เดียวในเอเชียที่มีปริมาณ THC (สารที่ส่งผลให้เกิดอาการมึนเมา) ต่ำกว่า 1% จนแทบไม่ส่งผลเลย และยังเป็นแม่พันธุ์กัญชงเหมาะสมกับสภาพอากาศในไทย
ทั้งนี้ Raksa (รักษา) ได้รับการพัฒนามาจากสายพันธุ์กัญชาระดับโลกอย่าง  Cannatonic ซึ่งได้รับรางวัล High Times Cup ของเนเธอร์แลนด์ โดยทาง GTG ได้ทำข้อตกลงกับ Jaime Garcia ผู้เชี่ยวชาญระดับโลกด้านการพัฒนาสายพันธุ์และการเพาะปลูก ซึ่งเป็นคนดังแห่งวงการที่หลายบริษัทยักษ์ใหญ่ของโลกต้องการตัวให้ไปช่วยดูแลและพัฒนาสายพันธุ์แบบ exclusive ซึ่งมีประสบการณ์มากกว่า 30 ปี (ผู้ก่อตั้งธนาคารเมล็ดพันธุ์ ‘Resin Seed’ และเป็นบุคคลแรกๆ ที่เริ่มใช้ CBD เพื่อการแพทย์ในยุโรป) แต่ปัจจุบัน GTG สามารถเชิญคุณ Jaime Garcia ให้มาดูแลโครงการในตำแหน่ง Senior Cultivation Director ได้ โดยดูแลควบคุมและพัฒนาคุณภาพของกัญชงให้มีประสิทธิภาพได้อย่างเหนือชั้น
นอกจากจุดเด่นทางสายพันธุ์และบุคลากรแล้ว Raksa ยังปลูกในโรงปลูกมาตรฐานระดับการแพทย์แห่งแรกในไทยที่สามารถทำการปลูกและสกัดสารกัญชงได้แบบครบวงจร ด้วยมาตรฐานความปลอดภัยในการผลิตทุกขั้นตอนอย่าง GHP (Good Hygiene Practice) อีกทั้งยังอยู่ภายใต้ HACCP (Hazards Analysis and Critical Control Points) และ ISO ซึ่งล้วนเป็นมาตรฐานสากลที่ได้รับการยอมรับไปทั่วโลก แถมยังมีขั้นตอนการสกัดด้วยเทคโนโลยี CO2 ที่ทันสมัยและสะอาดที่สุด และที่สำคัญที่สุดคือ Raksa มีใบรับรองผลการวิเคราะห์คุณภาพสินค้า หรือ COA (Certificate of Analysis) ที่สามารถทำให้มั่นใจได้ว่าปราศจากสิ่งเจือปน และมีส่วนประกอบที่คงที่และตามหลักเกณฑ์ทุกประการ
อย่างไรก็ดีด้วยคุณภาพที่ได้รับการรับรองทำให้ RaksaCBDเหมาะสำหรับ ธุรกิจอาหาร และยา เครื่องดื่ม เครื่องสำอางค์ สปา ฯลฯ เนื่องจากในปัจจุบันประเทศไทยให้ไฟเขียวกับกฎหมายกัญชง ผู้ประกอบการต่างๆ สามารถนำเอาสารสกัดกัญชงไปใช้ในผลิตภัณฑ์ของตนได้ในปริมาณที่กำหนด ซึ่ง GTG พร้อมเต็มที่ที่จะให้ความร่วมมือกับธุรกิจและอุตสาหกรรมต่างๆ เพื่อผลิตสารสกัด CBD คุณภาพสูงให้กับผู้ประกอบการทุกท่าน
สำหรับสารสกัด RaksaCBD ของ GTG จากโรงผลิตที่เชียงรายและกรุงเทพฯ ซึ่งมีพื้นที่มากถึง 1,500 และ 3,000 ตร.ม. ทั้งหมดถูกจับจองเพื่อเตรียมส่งมอบให้ถึงมือผู้บริโภคชาวไทยภายในต้นปี 2565 แล้ว ส่วนโรงงานแห่งที่สามยังคงเปิดให้จองผลผลิต โดยมีแผนจะเริ่มการก่อสร้างในช่วงต้นปี 2565 และจะสามารถเริ่มทำการผลิตได้ในช่วงกลางปี 2565 ทั้งนี้ผู้ที่สนใจสามารถจองผลผลิต RaksaCBD®จากโรงผลิตแห่งที่ 3 กับฝ่ายขายของ GTG ได้ที่ inbox อีเมล [email protected] หรือโทร 02-002-8001 (sale &amp; marketing)
 
 